SSI ถึงทางตัน! ยื่นศาลขอฟื้นฟูกิจการ
บริษัท สหวิริยาสตีลอินดัสตรี จำกัด (มหาชน) หรือ SSI แจ้งตลาดหลักทรัพย์แห่งประเทศไทย (ตลท.) เรื่องการผิดนัดชำระหนี้ และยื่นคำร้องขอฟื้นฟูกิจการต่อศาล
1 ต.ค. 2558

ผู้สื่อข่าวรายงานว่า บริษัท สหวิริยาสตีลอินดัสตรี จำกัด (มหาชน) หรือ SSI แจ้งตลาดหลักทรัพย์แห่งประเทศไทย (ตลท.) เรื่องการผิดนัดชำระหนี้ และยื่นคำร้องขอฟื้นฟูกิจการต่อศาล โดยบริษัทแจ้งว่าสถานการณ์ล่าสุดของบริษัทย่อย SSI UK ซึ่งบริษัทถือหุ้นอยู่ 100% จำเป็นต้องหยุดการผลิตในส่วนของโรงถลุงเหล็ก ส่งผลให้มีการลดพนักงานลง 1,700 คน จาก 2,000 คน
ขณะที่การชำระหนี้ซึ่งค้างอยู่กับเจ้าหนี้รายใหญ่นั้นบริษัทซึ่งเป็นผู้ค้ำประกันไม่สามารถชำระหนี้ได้ จากการปรึกษากับกลุ่มธนาคารเจ้าหนี้ เพื่อให้สามารถรักษามูลค่าของบริษัทไว้ และเพื่อให้สามารถดำเนินธุรกิจต่อโดยมีผลกระทบน้อยที่สุด จึงมีความเห็นว่า บริษัทควรเข้าสู่กระบวนการปรับปรุงโครงสร้างหนี้ โดยบริษัทได้ยื่นคำร้องขอต่อศาลในวันที่ 1 ต.ค.58 ขณะที่กลุ่มธนาคารเจ้าหนี้รายใหญ่จะสนับสนุนให้บริษัทบริหารงานต่อไป โดยจะพิจารณาวงเงินเพื่อให้บริษัทมีสภาพคล่องตามความเหมาะสม
 
คลิกเพื่อดูรายละเอียด